Мирзанурҙың үҙен дә бөтә ауыл үҫтереште инде заманында. Ғүмер буйы балалары булмаған, инде ҡырҡтары тулып уҙған ирле - ҡатынлы Ғәрифә менән Ирғәле алған Мирзанурҙы уллыҡҡа. Ҡайҙан килеп юлыҡҡандыр Сәйетовтарға был йөҙө яҡтырып, нурланып торған, һул ҡолағы янында ҙур ғына миңе булған 5 -6 йәшлек матур малай - уныһын үҙенә тейеш кешеләр генә белә. Ауылдыҡыларға был сер нимәгә - былай ҙа ғәмдәре етерлек.